96

staðnum og rannsókna sem og upplýsingaskipti milli lögbærra yfirvalda. Gildir reglugerð (ESB) nr. 584/2010 til fyllingar ákvæðum UCITS.

Um 27. gr. Ákvæðið er efnislega sambærilegt gildandi 5. gr. laga um verðbréfasjóði. Í ákvæðinu eru settar fram þær kröfur sem gerðar eru til umsóknar rekstrarfélags til Fjármálaeftirlitsins um staðfestingu á verðbréfasjóði. Með öðrum viðeigandi upplýsingum er átt við upplýsingar sem Fjármálaeftirlitið metur nauðsynlegar hverju sinni. Í 8. mgr. 5. gr. UCITS, sbr. lið 1) í 11. gr. Omnibus I, er gert ráð fyrir því að ESMA sé heimilt að þróa tæknilega eftirlitsstaðla hvað varðar nánari reglur um þær upplýsingar sem verða að koma fram í umsókn sem verði samþykkt af framkvæmdastjórn ESB, sbr. 2. undirgrein 8. mgr. 5. gr. Gert er ráð fyrir að þær reglur verði innleiddar í íslenskan rétt með stjórnvaldsfyrirmælum, sbr. 134. gr.

Um 28. gr. Ákvæðið innleiðir 2. undirgrein 4. mgr. 5. gr. og hluta 1. mgr. 107. gr. UCITS. Sambæri- legar kröfur eru í 1. málsl. 1. mgr. 6. gr. og 2. mgr. 7. gr. gildandi laga um verðbréfasjóði. Auk kröfunnar um tilkynningu innan tveggja mánaða frá móttöku fullnægjandi umsóknar starfar Fjármálaeftirlitið samkvæmt stjórnsýslulögum, nr. 37/1993, og er þar með bundið af þeim málsmeðferðarreglum sem þar er kveðið á um, svo sem um tilkynningu til aðila máls um ákvörðun eftir að hún hefur verið tekin, að rökstyðja skuli ákvarðanir stjórnvalda að kröfu málsaðila og málshraðareglunni. Í ákvæði þessu er sett þak á málshraðaregluna þannig að taka skuli ákvörðun eins fljótt og kostur er auk þess sem tilkynna skuli um niðurstöðuna innan tveggja mánaða frá móttöku umsóknar.

- 2. mgr. felur í sér innleiðingu á hluta 1. mgr. 107. gr. UCITSþar sem kveðið er á um skyldu til rökstuðnings á ákvörðun um synjun um staðfestingu.

Um 29. gr. Ákvæðið er sambærilegt 8. og 9. gr. gildandi laga um verðbréfasjóði. Þó er lagt til að ákvæðum um annars vegar að verðbréfasjóður hafi ekki yfir að ráða minnst 50 millj. kr. þremur mánuðum eftir að markaðssetning hófst eða minnst 10 millj. sem skiptist á að minnsta kosti 50 aðila þannig að hlutur hvers þeirra nemi minnst 10 þús. kr. og hins vegar að sjóðurinn fari á einhverjum tímapunkti niður fyrir þessi framangreindu stærðarmörk verði sleppt. Ekki er talin þörf á að gera þessar kröfur. Þá kemur inn nýr stafliður um að staðfesting verðbréfa- sjóðs hafi fengist á grundvelli rangra upplýsinga eða á annan óeðlilegan hátt. Nóg er að einn af viðkomandi stafliðum 1. mgr. sé uppfylltur til að Fjármálaeftirlitinu sé heimilt að afturkalla staðfestingu verðbréfasjóðs. Í 2. mgr. 8. gr. gildandi laga um verðbréfasjóði er kveðið á um að veita skuli hæfilegan frest til úrbóta sé þess kostur. Ekki er talin þörf á að hafa ákvæðið í frumvarpinu, enda gildir meðalhófsreglan sem kveðið er á umí stjórnsýslulögum, nr. 37/1993, við afgreiðslu Fjármála- eftirlitsins samkvæmt ákvæði þessu. Í 2. mgr. er kveðið á um skyldu Fjármálaeftirlitsins til tilkynningar um afturköllun staðfestingar, sbr. 9. gr. gildandi laga um verðbréfasjóði. Sú breyting er gerð að ekki er lengur gerð krafa um birtingu tilkynningar um afturköllun á staðfestingu í Lögbirtingarblaði og fjöl- miðlum heldur þykir nægjanlegt að tilkynning sé birt opinberlega. Með opinberri birtingu er t.d. átt við birtingu á vef Fjármálaeftirlitsins. Í 116. gr. frumvarpsins er einnig heimild fyrir Fjármálaeftirlitið til afturköllunar staðfest- ingar verðbréfasjóðs.